**A Lenovo útmutatója a SuperFish eltávolításához**

**Útmutató a Superfish program elvátolításához.**

**Amennyiben az alkalmazást már telepítettük:**

1. lépés: Nyissuk meg a keresőt.

2. lépés: Kattintsunk a „Programok eltávolítása/Remove programs”-ra és válasszuk ki a „Programok hozzáadása és eltávolítása” lehetőséget.

3. lépés: Keressük ki a telepített programok közül a „Superfish Inc. Visual Discovery” programot.

Megjegyzés: Amennyiben nem találunk ilyen elemet (Superfish Inc. VisualDiscovery), akkor nincs telepítve a gépünkön az alkalmazás.

4. lépés: Válasszuk ki az „Eltávolítás/Uninstall” lehetőséget. Az eltávolítás eltarthat néhány másodpercig. Ha a program eltávolítása befejeződött, akkor az automatikusan törlődik a telepített programok listájából.

5. lépés: Miután meggyőződtünk, hogy sikeresen eltávolítottuk az alkalmazást, kövessük a „Hogyan távolítsuk el a Superfish tanúsítványt” ismertető lépéseit.

**Útmutató a Superfish tanúsítvány telepítéséhez és eltávolításához:**

A Superfish alkalmazás eltávolítása után, a tanúsítvány még rajta maradhat a gépünkön. Nagyon fontos, hogy a tanúsítványt is törölni kell, miután eltávolítottuk magát az alkalmazást.

1. lépés: Nyissuk meg a keresőt.

2. lépés: Írjuk be a keresőbe a „Tanúsítvány/Certificate” kulcsszót és válasszuk ki a „Tanúsítványok kezelése/Manage computer certificates” opciót.

3. lépés: Amikor a számítógép megkérdezi, hogy „Szeretné, hogy a program változtatásokat eszközöljön a számítógépen?” - válasszuk az „Igen” lehetőséget.

4. lépés: A tanúsítvány-kezelő ablaknak meg kell jelennie. A bal oldali panelen válasszuk ki a „ Megbízható legfelső szintű hitelesítésszolgáltatók/Trusted Root Certificate Authorities” lehetőséget majd az almappában a „Tanúsítványok/Certificates” lehetőséget. A jobb oldali panelon keressük meg a „Superfish, Inc.” tételt.

Megjegyzés: Amennyiben nem találunk „SuperFish Inc.” nevű tanúsítványt, akkor az már nem található meg a gépünkön.

5. lépés: Jobb klikk után megjelenik a „Superfish, Inc.” és válasszuk ki a „Törlés/Delete” lehetőséget. Majd ezt követően a bal felső sarokban található eszköztárban kattintsunk a piros „X”-re.

6. lépés:. Ezt követően a Windows egy megerősítő kérdést tesz fel, itt kattintsunk az „Igen” lehetőségre. Ezt követően a tanúsítvány törlődik a készülékünkről.

7. lépés: Indítsuk újra a készülékünket.